
R E P U B L I K A    H R V A T S K A
VARAŽDINSKA ŽUPANIJA
GRAD VARAŽDINSKE TOPLICE

GRADSKO VIJEĆE
KLASA: 402-08/26-01/57
URBROJ: 2186-26-01-26-1
Varaždinske Toplice, 


2026.
Na temelju članka 143. Zakona o odgoju i obrazovanju u osnovnoj i srednjoj školi („Narodne novine“, broj: 87/08., 86/09., 92/10., 105/10. – ispravak, 90/11., 5/12., 16/12., 86/12., 126/12. – pročišćeni tekst, 94/13., 152/14., 7/17., 68/18., 98/19., 64/20., 151/22., 155/23. i 156/23.), članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.), članka 31. Statuta Grada Varaždinskih Toplica („Službeni vjesnik Varaždinske županije“, broj 10/21.) i članka 26. Poslovnika o radu Gradskog vijeća Grada Varaždinskih Toplica („Službeni vjesnik Varaždinske županije“, broj 7/13., 26/13., 4/18., 83/19., 10/21., 71/21., 89/21. – pročišćeni tekst i 102/22.), Gradsko vijeće Grada Varaždinskih Toplica, na sjednici održanoj __________ 2026. godine, donosi
O D L U K U
o sufinanciranju troškova produženog boravka i davanju suglasnosti za organizaciju

produženog boravka u Osnovnoj školi Antuna i Ivana Kukuljevića Varaždinske Toplice
za školsku godinu 2026./2027.
Članak 1. 


Daje se suglasnost za organizaciju produženog boravka u Osnovnoj školi Antuna i Ivana Kukuljevića Varaždinske Toplice sa sjedištem u Varaždinskim Toplicama, Ulica grada Vukovara 1, 42223 Varaždinske Toplice, za školsku godinu 2026./2027. 

Utvrđuje se da će se produženi boravak kao oblik odgojno-obrazovnog rada namijenjenog učenicima razredne nastave od 1. do 4. razreda organizirati u tri odgojno-obrazovne skupine u Osnovnoj školi Antuna i Ivana Kukuljevića Varaždinske Toplice u nastavnoj godini 2026./2027., a na način propisan Zakonom o odgoju i obrazovanju u osnovnoj i srednjoj školi („Narodne novine“, broj: 87/08., 86/09., 92/10., 105/10. – ispravak, 90/11., 5/12., 16/12., 86/12., 126/12. – pročišćeni tekst, 94/13., 152/14., 7/17., 68/18., 98/19., 64/20., 151/22., 155/23. i 156/23.) i drugim mjerodavnim propisima. 
Članak 2.


Grad Varaždinske Toplice će sufinancirati troškove programa produženog boravka sukladno Odluci o financiranju programa produženog boravka učenika u osnovnim školama kojih je osnivač Varaždinska županija („Službeni vjesnik Varaždinske županije“ broj: 49/2018. i 69/2022.), koji odgovara trošku plaće s doprinosima i drugim propisanim naknadama radnika koji radi u produženom boravku.

Isplata iznosa pomoći iz prethodnog stavka vršit će se mjesečno, i to u tekućem mjesecu za troškove učinjene u prethodnom mjesecu, odobrenjem gradonačelnice, na temelju obrazloženog zahtjeva osnovnih škola sa prezentiranim ugovorom o radu, izračunom troškova plaća i naknade plaće s 
doprinosima i drugim propisanim naknadama i preslike mjesečne evidencije rada jednog radnika koji radi u produženom boravku. 

Članak 3.

Grad Varaždinske Toplice jest ovlašten obavljati nadzor namjenskog utroška sredstava iz članka 2. ove Odluke te u tu svrhu tražiti dostavu knjigovodstvene i druge dokumentacije, vršiti uvid u stanje propisanih evidencija i obavljati druge potrebne radnje. 
Članak 4. 
Produženi boravak u Osnovnoj školi Antuna i Ivana Kukuljevića Varaždinske Toplice Grad Varaždinske Toplice financirat će iz proračunskih sredstava u okviru Razdjela 002 Jedinstveni upravni odjel, Glave 06 Obrazovanje, Programa 2012. Sufinanciranje osnovnog školstva. Sredstva za 2026. godinu osigurana su Izmjenama i dopunama Proračuna Grada Varaždinskih Toplica za 2026. godinu, dok će se sredstva za 2027. godinu planirati u Proračunu Grada Varaždinskih Toplica za 2027. godinu, u skladu s proračunskim mogućnostima i propisima kojima se uređuje proračunsko planiranje.

Članak 5. 

Provedba ove Odluke povjerava se Jedinstvenom upravnom odjelu Grada Varaždinskih Toplica. 

Članak 6. 


Ova Odluka objavit će se u „Službenom vjesniku Varaždinske županije“, a stupa na snagu osmoga dana od dana objave. 









PREDSJEDNIK GRADSKOG VIJEĆA
    







      Josip Hajduk, bacc. ing. aedif.
